Valère-Joseph Mendeley d'Elbée

## Valère-Joseph Medneley,  vicomte d'Elbée

**Valère-Joseph Mendeley d'Elbée** var en tussarixisk adelsmann fra det nordlige Tussarix. Han var en opprører som fungerte som den ledende skikkelsen i Underverdenen, etter at kaptein Robert falt i Le Ryxân i et forsøk på å sprenge Château de Tussarix. Han var også et medlem av Føniksordenen, og én av få agenter i Tussarix. Dette gjorde det mulig for ham å handle direkte på vegene av både opprørerne og det republikanske partiet, samt spre sistnevntes politikk.

Under revolusjonen, sørget Mendeley for at oververdenere kom seg trygt inn i Tussarix, Podarix, Inqui og Jipsir – imperialistiske land. Han var blant de som ledet en rekke angrep og terrorhandlinger i byene rundt omkring – for det meste sprengningen av bygninger eller attentat av imperialistiske profiler. Når det gjaldt sprengingen forsikret han seg om at bygningene enten var tomme, for å unngå tap av uskyldige liv, eller at de var fulle av rojalistiske og imperialistiske personer. Av attentatene sørget han for å slutte fred med Nattbrødrene og -søstrene slik at han kunne bruke begge organisasjonene for å drepe imperialistiske skikkelser og støttespillere av keiseren på diskret vis.

Under Robespierres regime ble Mendeley anklagd av for å konspirere mot republikken og ble dømt til døden som rojalist, en usann anklage. Han døde som en martyr, og etter revolusjonen ble det reist en statue av ham på Rettsplassen.

## ***Biografi***

### **Temming**

* Vann

Mendeley er i besittelse av vann, en evne han arvet av sin mor. Han bruker denne evnen i hans angrep og dueller.

### **Tidlig liv**

Født som den yngre broren til både Armand og Sophie d'Elbée, Mendeley måtte ta til takke med skyggen søsknene kastet over ham. Han var alltid tilsidesatt av foreldrene, men var høy elsket av tjenestepikene og kammerherrene. Det var især to personer han fikk et nært forhold med: Pierre Grimal og Hélène Lefèvre. Pierre var kammerherre og bastard, og han syntes synd på Mendeley – da Pierre visste godt hvordan det var å bli utestengt. Hélène var en kvinne som hadde vokst opp i et strengt miljø, og som datteren av en handelsmann, og søsteren til ni andre søsken visste hun også hvordan Mendeley hadde det.

Én dag, da Mendeley var ni år, tok Pierre og Hélène ham med på sirkus: moren og faren hans dro til vasallene for å undersøke hvordan det sto til i grevskapet, og Armand var blitt med dem – Sophie var blitt invitert til huset Lestréem.

En annen gang tok de to tjenerne ham med seg på et marked hvor han – forkledd som en vanlig borger – opplevde hvordan tredjestanden hadde det. Han fikk et inntrykk som kom til å være med ham gjennom hele livet hans.

### **Ekteskapsplaner**

#### ***Opptakt***

Da han var seksten bestemte moren Constance seg for å finne en make til ham. Mendeley ble derfor bedt om å dra til Podarix og møte Pascal Piquet, hennes gudfar. Han hadde en datter, Charlotte, som ryktes å være en av de mektigste kvinnene i sitt distrikt. Etter å ha gjort noen undersøkelser, fant Mendeley ut at Pascal var medlem av Kanselliet, og Charlotte ville bli hans etterfølger – og dermed mente moren at han kunne sikre seg en god politisk og økonomisk stilling. Da Mendeley dro, var hans eneste krav at han fikk ha med seg tjenerne Pierre og Hélène – Pierre for å tjene som hans personlige tjener, Hélène som hans anstand – Constance godtok. Mendeleys egentlige intensjoner var å be dem snoke rundt blant tjenerskapet og finne ut hvordan tredjestanden hadde det i byen.

Da Mendeley forlot Lulan og sitt hjemland, fortalte han moren sin at hun kastet bort tiden med å lete etter en bra make. Moren sa at etter han hadde avslått Thérèse Moine, Joséphine Thevenin og Hélène Viaud – som alle var veldig gode partier – trodde hun hadde funnet den rette for ham, og hvis ikke Charlotte kom til å tilfredsstille ham kom hun til å finne en annen.

#### ***Gaias uke***

Da Mendeley landet i Leclerc, ble han tatt imot av Pascals bror og oldfrue. De to mennene kjørte i en åpen vogn ut på landet, hvor de omsider ankom Château Pierre du Collines d'Andèr. Maurice viste Mendeley til sine gemakker, mens oldfruen viste tjenerskapet til sin egen avdeling.